section_heading: Zemljopisni položaj
paragraph_text: Gezinci se nalaze na 99 metara nadmorske visine u nizini istočnohrvatske ravnice. Selo se nalazi na državnoj cesti D34 Donji Miholjac- Slatina. Susjedna naselja: sjeveroistočno se nalazi općinsko središte Podravska Moslavina, istočno Krčenik, a sjeverno prema rijeci Dravi nalaze se Martinci Miholjački. Zapadno se nalaze naselja u sastavu općine Čađavica u Virovitičko- podravskoj županiji, Čađavički Lug, s kojima su Gezinci spojeni, te Ilmin Dvor i Čađavica. Pripadajući poštanski broj je 31530 Podravska Moslavina, telefonski pozivni 031 i registarska pločica vozila NA (Našice). Površina katastarske jedinice naselja Gezinci je 0,21 km<sup>2</sup>.